CELEX: 22010D0044
Language: mt
Date: 2010-04-30 00:00:00
Title: Deċiżjoni tal-Kumitat Konġunt taż-ŻEE Nru 44/2010 tat- 30 ta’ April 2010 li temenda l-Anness II (Regolamenti tekniċi, standards, ittestjar u ċertifikazzjoni) tal-Ftehim taż-ŻEE

15.7.2010   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 181/12
               
            DEĊIŻJONI TAL-KUMITAT KONĠUNT TAŻ-ŻEE
      Nru 44/2010
      tat-30 ta’ April 2010
      li temenda l-Anness II (Regolamenti tekniċi, standards, ittestjar u ċertifikazzjoni) tal-Ftehim taż-ŻEE
      IL-KUMITAT KONĠUNT TAŻ-ŻEE,
      Wara li kkunsidra l-Ftehim dwar iż-Żona Ekomika Ewropea, kif emendat permezz tal-Protokoll li jaġġusta l-Ftehim dwar iż-Żona Ekonomika Ewropea, minn issa ’l quddiem imsejjaħ “il-Ftehim”, u b’mod partikolari l-Artikolu 98 tiegħu,
      Billi:
      
                  (1)
               
               
                  L-Anness II tal-Ftehim kien emendat bid-Deċiżjoni tal-Kumitat Konġunt taż-ŻEE Nru 97/2008 tas-26 ta’ Settembru 2008 (1).
               
            
                  (2)
               
               
                  Id-Direttiva 2009/64/KE tal-Parlament Ewropew u tal-Kunsill tat-13 ta’ Lulju 2009 dwar is-soppressjoni tal-interferenza tar-radju prodotta minn tratturi agrikoli u għall-foresterija (kompatibbiltà elettromanjetika) (2) għandha tiġi inkorporata fil-Ftehim.
               
            
                  (3)
               
               
                  Id-Direttiva 2009/64/KE tħassar id-Direttiva tal-Kunsill 75/322/KEE (3) li hi inkorporata mal-Ftehim u li konsegwentement għandha titħassar skont il-Ftehim,
               
            IDDEĊIEDA DAN LI ĠEJ:
      Artikolu 1
      Il-Kapitolu II tal-Anness II għall-Ftehim għandu jiġi emendat kif ġej:
      
                  (1)
               
               
                  It-test tal-punt 7 (id-Direttiva tal-Kunsill 75/322/KEE) għandu jitħassar.
               
            
                  (2)
               
               
                  Il-punti li ġejjin għandhom jiddaħħlu wara l-punt 30 (id-Direttiva 2008/2/KE tal-Parlament Ewropew u l-Kunsill):
                  
                              “31.
                           
                           
                              
                                 32009 L 0064: Id-Direttiva 2009/64/KE tal-Parlament Ewropew u tal-Kunsill tat-13 ta’ Lulju 2009 dwar is-soppressjoni tal-interferenza tar-radju prodotta minn tratturi agrikoli u għall-foresterija (kompatibbiltà elettromanjetika) (ĠU L 216, 20.8.2009, p. 1).
                              Id-dispożizzjonijiet tad-Direttiva għandhom, għar-raġunijiet ta’ dan il-ftehim, jinqraw bl-adattament li ġej:
                              Fit-tieni paragrafu tal-Punt 5.2 tal-Anness I, dan li ġej għandu jiġi miżjud:
                              ‘IS għall-Islanda FL għall-Lichtenstein 16 għan-Norveġja’.”
                           
                        
            Artikolu 2
      It-testi tad-Direttiva 2009/64/KE li għandhom jiġu ppubblikati fl-ilsien Islandiż u dak Norveġiż, fis-Suppliment taż-ŻEE ta’ Il-Ġurnal Uffiċjali tal-Unjoni Ewropea għandhom ikunu awtentiċi.
      Artikolu 3
      Din id-Deċiżjoni għandha tidħol fis-seħħ fl-1 ta’ Mejju 2010 sakemm in-notifiki kollha skont l-Artikolu 103(1) tal-Ftehim ikunu saru lill-Kumitat Konġunt taż-ŻEE (*).
      Artikolu 4
      Din id-Deċiżjoni għandha tiġi ppubblikata fis-Sezzjoni taż-ŻEE, u fis-Suppliment taż-ŻEE, ta’ Il-Ġurnal Uffiċjali tal-Unjoni Ewropea.
      
         Magħmul fi Brussell, it-30 ta’ April 2010.
         
            
               Għall-Kumitat Konġunt taż-ŻEE
            
            
               Il-President
            
            Alan SEATTER
         
      
      
         (1)  ĠU L 309, 20.11.2008, p. 17.
      
         (2)  ĠU L 216, 20.8.2009, p. 1.
      
         (3)  ĠU L 147, 9.6.1975, p. 28.
      
         (*)  M’huma indikati l-ebda rekwiżiti kostituzzjonali.